CELEX: 31982R3520
Language: el
Date: 1982-12-20 00:00:00
Title: Κανονισμός (EOK) αριθ. 3520/82 τής Επιτροπής τής 20ής Δεκεμβρίου 1982 περί τροποποιήσεως τών κανονισμών (EOK) αριθ. 368/77 καί (EOK) αριθ. 443/77 όσον αφορά τήν πώληση αποκορυφωμένου γάλκτος σέ σκόνη, δημοσίας αποθεματοποιήσεως, πού προορίζεται γιά τή διατροφή τών χοίρων καί τών πουλερικών

Avis juridique important

|

31982R3520

Κανονισμός (EOK) αριθ. 3520/82 τής Επιτροπής τής 20ής Δεκεμβρίου 1982 περί τροποποιήσεως τών κανονισμών (EOK) αριθ. 368/77 καί (EOK) αριθ. 443/77 όσον αφορά τήν πώληση αποκορυφωμένου γάλκτος σέ σκόνη, δημοσίας αποθεματοποιήσεως, πού προορίζεται γιά τή διατροφή τών χοίρων καί τών πουλερικών  

Επίσημη Εφημερίδα αριθ. L 369 της 29/12/1982 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 3520/82 ΤΗΣ ΕΠΙΤΡΟΠΗΣ  της 20ής Δεκεμβρίου 1982  περί τροποποιήσεως των κανονισμών (ΕΟΚ) αριθ. 368/77 και (ΕΟΚ) αριθ. 443/77 όσον αφορά την πώληση αποκορυφωμένου γάλακτος σε σκόνη, δημοσίας αποθεματοποιήσεως, που προορίζεται για τη διατροφή των χοίρων και των πουλερικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5,  Εκτιμώντας:  ότι κατ' εφαρμογή:  - του κανονισμού (ΕΟΚ) αριθ. 368/77 της Επιτροπής της 23ης Φεβρουαρίου 1977 περί πωλήσεως, με πλειοδοτικό διαγωνισμό, αποκορυφωμένου γάλακτος σε σκόνη που προορίζεται για τη διατροφή χοίρων και πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 2924/82 (4), και  - του κανονισμού (ΕΟΚ) αριθ. 443/77 της Επιτροπής της 2ας Μαρτίου 1977 περί πωλήσεως, σε καθορισμένη τιμή, αποκορυφωμένου γάλακτος σε σκόνη για τη διατροφή των χοίρων και των πουλερικών (5), όπως τροποποιήθηκε τελευταία από τον κανονισμό (ΕΟΚ) αριθ. 2924/82,  οι οργανισμοί παρεμβάσεως πωλούν αποκορυφωμένο γάλα σε σκόνη που εισήλθε σε δημόσια αποθεματοποίηση πριν από την 1η Ιουνίου 1981·  ότι, λαμβανομένων υπόψη των περιορισμένων ποσοτήτων του προϊόντος που είναι ακόμη διαθέσιμες και οι οποίες πληρούν αυτό τον όρο ηλικίας, πρέπει να επεκταθούν οι ανωτέρω αναφερόμενες πωλήσεις του αποκορυφωμένου γάλακτος σε σκόνη που εισήλθε σε αποθεματοποίηση πριν από την 1η Ιουλίου 1981 ώστε να εξασφαλιστεί η κανονική συνέχιση του μέτρου αυτού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 368/77 και στο άρθρο 1 του κανονισμού (ΕΟΚ) αριθ. 443/77, η ημερομηνία «1η Ιουνίου 1981 » αντικαθίσταται από την ημερομηνία «1η Ιουλίου 1981».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται την 4η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 52 της 24. 2. 1977, σ. 19.  (4) ΕΕ αριθ. L 304 της 30. 10. 1982, σ. 71.  (5) ΕΕ αριθ. L 58 της 3. 3. 1977, σ. 16.